Seker Nuus | Bloemfonteinse skrywersvereeniging Seker - Nuus
Die Bloemfonteinse Skrywersvereniging bied op 25 Aug. in Bloem ons jaarlikse slypskool, soos die afgelope paar dekades aan, vanjaar met Dana Snyman! Daar is 'n paar plekke oor om op te raap! Volledige inligting op ons BSV Facebookblad. Registrasie begin 8:15, die landswye BSV- skryfwedstryd se wenners ontvang hul pryse heel aan die begin ('n kompetisie wat al groot name opgelewer het , soos Jaco Jacobs, Fanie Viljoen, verlede jaar se ngrid Jonkerpryswenner, Hilda A. Smits, Carina Diedericks-Hugo, Sonja Loots, Piet Steyn, om net enkele van die bekendstes te noem - en die wedstryd bestaan reeds sedert 1979 - al vir 10 jaar geborg deur die Fakulteit Geesteswetenskappe vd UV met 'n bydrae vanjaar ook deur Dept Afrikaans en Nederlands, Duits en Frans (daar is ong 1000 inskrywings jaarliks). Die slypskool eindig 15:00. Koste: wenners van die skryfwedstryd - gratis. Nie-lede: R420. BSV-lede - (daar is ongeveer 170 landwyd) as hul hul R120 ledegeld vir jaar betaal het, slegs R270.
Die minimale prys sluit boeretroos en beskuit vroegoggend in, sout- en soethappies teetyd (o.a. mev. Annatjie Heunis, ons jarelange spysenier se gewilde melktert waarvoor gereelde slypskoolgangers oor en oor vra!) en 'n smaaklike middagete.
Inkvars 2018 onder redaksie van Corlietha Swart. is die jaarlikse publikasie met weninskrywings en beoordelaarsverslae (van beoordelaars, soos bekroonde digter, dr. Gilbert Gibson, en ander). Hierdie publikasie word geborg deur die Stichting tot Bevordering v Culturele Betrekkingen Nederland / Zuid-Afrika en word gedruk deur Sunmedia: Bloemfontein en is dan ook teen R100 beskikbaar - stelwerkonderwysers gebruik dit met vrug in stelwerkklasse. Ons het ook 'n beurshouer jaarliks wat potensiaal toon en die slypskool gratis bywoon. Afriforum borg 'n gedeelte van die jaarlikse slypskoolaanbieder se kostes en NALN bring 'n uitstalling van die nimlike Dana Snyman met sy skare van ongeveer 34 000 volgelinge op FB alleen, na Noorderbloem toe. Protea Boekhandel: Brandwagtak stal heeldag boeke uit wat te koop is - 'elke potensiële skrywer se droom!. As mense plek wil bespreek, stuur gerus 'n e-pos na bloemsv@gmail .com of stuur 'n WhatsApp of SMS (nie 'n oproep nie) na sel. 0825356822.
Ons sien uit daarna om ons vriende van oral oor die land heen in Bloemfontein te ontvang en lekkker saam met Dana te kuier en meer uit te vind oor sy uitsonderlike skryfwerk!